Contents
Index 🔎︎

# LibreOffice ড্র এর বৈশিষ্ট্যাবলী

LibreOffice ড্র এর সাহায্যে সাধারণ এবং জটিল কোন অঙ্কন এবং এদেরকে চিত্রের কিছু সংখ্যক সাধারণ বিন্যাসে এক্সপোর্ট করতে পারেন। LibreOffice প্রোগ্রামে তৈরিকৃত সারণি, লেখচিত্র, সূত্র এবং অন্যান্য উপাদানসমূহ আপনার অঙ্কনে সন্নিবেশ করাতে পারেন।

## ভেক্টর গ্রাফিক্স

LibreOffice ড্র গাণিতিক ভেক্টরসমূহ দ্বারা নির্ধারিত রেখা এবং বক্ররেখাসমূহ ব্যবহার করে ভেক্টর গ্রাফিক্স তৈরি করে। ভেক্টর জ্যামিতি অনুসারে রেখা, উপবৃত্ত এবং বহুভুজ সম্পর্কে বর্ণনা করে।

## ত্রিমাত্রিক বস্তু তৈরি করা হচ্ছে

আপনি LibreOffice ড্রতে সাধারণ ত্রিমাত্রিক বস্তু যেমন ঘনক, গোলক, এবং সিলিন্ডারের মত বস্তু তৈরি এবং এর আলোক উৎস পরিবর্তন করতে পারেন।

## Grids and Snap Lines

আপনার অঙ্কনে বস্তুসমূহ সারিবদ্ধ করতে সাহায্য করার জন্য গ্রিড এবং গাইডসমূহ আপনাকে দৃষ্টিগ্রাহ্য ইঙ্গিত সরবরাহ করে। আপনি একটি বস্তুকে গ্রিড রেখায়, গাইডে অথবা অন্য বস্তুর প্রান্তে স্ন্যাপ করাও বেছে নিতে পারেন।

## সম্পর্ক দেখাতে বস্তুসমূহ সংযুক্ত করা হচ্ছে

বস্তুর মাঝে সম্পর্ক দেখাতে আপনি "সংযোজক" নামের বিশেষ রেখার মাধ্যমে LibreOffice ড্র এ বস্তু সংযুক্ত করতে পারেন। সংযোজক রেখা, অঙ্কন বস্তুর গ্লু পয়েন্টে আটকে থাকে এবং বস্তু সরিয়ে নিলেও সংযোজিত থাকে। প্রাতিষ্ঠানিক লেখচিত্র এবং প্রযুক্তিগত রেখাচিত্র তৈরি করতে সংযোজকসমূহ উপকারী।

## বস্তুর মাত্রা প্রদর্শন করা হচ্ছে

প্রযুক্তিগত রেখাচিত্র প্রায়ই অঙ্কনে ব্যবহৃত বস্তুর মাত্রা প্রদর্শন করে। LibreOffice ড্র এ, রেখার মাত্রা গণনা এবং প্রদর্শন করতে আপনি মাত্রা রেখা ব্যবহার করতে পারেন।

## গ্যালারি

গ্যালারি হলো চিত্র, অ্যানিমেশন, শব্দ এবং অন্যান্য উপাদানের একটি সংগ্রহ। আপনি এসব আইটেম থেকে বেছে নিয়ে আপনার অঙ্কনে এবং অন্যান্য LibreOffice প্রোগ্রামেও সন্নিবেশ করাতে পারেন।

## গ্রাফিক ফাইলে ফরম্যাট

LibreOffice ড্র অনেকগুলো বহুল ব্যবহৃত গ্রাফিক ফাইলে এক্সপোর্ট করতে পারে, যেমন BMP, GIF, JPG, এবং PNG।